(Návrh)
NARIADENIE VLÁDY 
Slovenskej republiky 
z ...... 2006
o povinnom používaní bezpečnostných pásov a detských zadržiavacích zariadení 
vo vozidlách určitých kategórií

	Vláda Slovenskej republiky podľa § 5 ods. 3 zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

§ 1
Predmet úpravy

	(1) Toto nariadenie vlády Slovenskej republiky ustanovuje podrobnosti                           o podmienkach používania bezpečnostných pásov a detských zadržiavacích  zariadení                vo vozidlách kategórie M1, M2, M3, N1, N2 a N3  uvedených v osobitnom predpise,1) s konštrukčnou rýchlosťou prevyšujúcou 25 km.h.-1, ktorých sedadlá sú povinne vybavené bezpečnostným pásom2) a ktoré sú určené na prevádzku v premávke na pozemných komunikáciách.

	(2)  Toto nariadenie vlády sa nevzťahuje na 
a  vodiča a jeho spolujazdcov vozidiel Ministerstva obrany Slovenskej republiky    vrátane rozpočtových organizácií  a príspevkových organizácií v jeho pôsobnosti, ozbrojených síl Slovenskej republiky, Ministerstva vnútra Slovenskej republiky vrátane ním určených rozpočtových organizácií a príspevkových organizácií, Policajného zboru, Slovenskej informačnej služby, Zboru väzenskej a justičnej stráže, Železničnej polície, Hasičského a záchranného zboru a  obecnej polície ak si to vyžaduje plnenie služobných alebo pracovných úloh, 
b osobu so zdravotným postihnutím za podmienok uvedených v § 6,
c osobu, ktorá vykonáva výcvik3) alebo skúšku4) žiadateľa o vodičské oprávnenie v obci,
d vodiča taxi služby pri zmluvnej preprave osôb v obci a na deti prepravované v taxíku, ktorý nie je vybavený zadržiavacími systémami, pričom tieto deti musia sedieť na iných sedadlách ako je predné sedadlo,
e  vodiča vozidla vykonávajúceho v obci  zásobovanie predajnej siete a na  zvoz  alebo               na  rozvoz  poštových  zásielok  a pre jeho spolujazdcov,
f  vodiča pri cúvaní,
g  vodiča a cestujúcich vozidla kategórie M2 a M3 použitého na prepravu osôb v obci,

___________________
1)	Príloha č. 1 zákona č. 725/2004 Z. z. o podmienkach prevádzky na pozemných komunikáciách a o zmene a doplnení niektorých zákonov.
2)	Oznámenie Ministerstva zahraničných vecí Slovenskej republiky č. 245/1996 Z. z. (EHK č. 16) o uskutočnení notifikácie sukcesie Slovenskej republiky do Dohody o prijatí jednotných podmienok pre homologizáciu (overovanie zhodnosti) a vzájomnom  uznávaní homologizácie výstroja a súčastí motorových vozidiel.
3)	Zákon č. 93/2005 Z. z. o autoškolách a o zmene a doplnení niektorých zákonov.
4)	§ 71 zákona č. 315/1996 Z. z. o premávke na pozemných komunikáciách v znení neskorších predpisov.
                                                                                 
  h)    vodiča a jeho spolujazdcov ambulancie rýchlej zdravotnej pomoci a mobilnej                                               
     intenzívnej jednotky.
                                                            
                                                         § 2  
                                         Vymedzenie základných pojmov

	Na účely tohto nariadenia vlády sa rozumie
a)	bezpečnostným pásom, sedadlovým pásom alebo pásom  zostava popruhov s uzatváracou sponou, nastavovacími zariadeniami a upevňovacími kovaniami, ktoré je možné ukotviť vo vozidle a je konštruované tak, aby sa v prípade zrážky alebo náhleho spomalenia vozidla zmenšilo nebezpečenstvo poranenia  tým, že obmedzí pohyblivosť tela, takéto... sa vo všeobecnosti označuje ako úprava pásov a tento pojem zahŕňa tiež zariadenia na pohlcovanie energie alebo navíjanie pásov ( ďalej len „bezpečnostný pás“),
b)	detským zadržiavacím zariadením súprava konštrukčných častí, ktorá môže byť kombináciou popruhov alebo pružných dielov so zabezpečovacou sponou, nastavovacím zariadením, úchytkami a v niektorých prípadoch aj doplnkovou sedačkou alebo nárazovým štítom a ktorá môže byť ukotvená ku karosérii vozidla,
c)	bezpečnostným systémom vybavenie sedadla vozidla bezpečnostným pásom alebo detským zadržiavacím zariadením, ktoré musia byť konštruované tak, aby sa v prípade zrážky alebo náhleho spomalenia zmenšilo nebezpečenstvo poranenia prepravovanej osoby tým, že obmedzí pohyblivosť jej tela.
d)    dieťaťom osoba s výškou menšou ako 150 cm a hmotnosťou nepresahujúcou 36 kg.;
       spravidla sa jedná o osobu vo veku do 12  rokov,
 e) osobitným bezpečnostným systémom vybavenie sedadla vozidla zariadením obdobným        ako je detské zadržiavacie zariadenie, ktoré musí byť konštruované tak, aby sa v prípade zrážky alebo náhleho spomalenia zmenšilo nebezpečenstvo poranenia prepravovanej osoby  tým, že sa obmedzí pohyblivosť jej tela.

§ 3
Základné členenie detských zadržiavacích zariadení

	(1) Detské zadržiavacie zariadenia z hľadiska hmotnosti dieťaťa sa členia do týchto skupín:
a)	skupina 0 pre deti s hmotnosťou do 10 kg, 
b)	skupina 0+ pre deti s hmotnosťou do 13 kg, 
c)	skupina I pre deti s hmotnosťou od 9 do 18 kg, 
d)	skupina II pre deti s hmotnosťou od 15 do 25 kg,
e)	skupina III pre deti s hmotnosťou od 22 do 36 kg.

	(2) Detské zadržiavacie zariadenia uvedené v odseku 1 sa rozdeľujú do nasledovných tried:
a)	zabudované zariadenia pozostávajúce z kombinácie popruhov alebo ohybných častí
s poistnou prackou, nastavovacím zariadením, upevňovacím kovaním a v niektorých                 prípadoch s prídavnou sedačkou alebo ochranným nárazovým štítom, prispôsobenými k upevneniu vlastným integrálnym popruhom alebo popruhmi,
b)	nezabudované zariadenia pozostávajúce z čiastočného zadržiavacieho  zariadenia, ktoré
keď je používané spoločne s pásom pre dospelých, ktorý obopína telo prepravovaného  dieťaťa alebo zadržiava zariadenie, v ktorom je prepravované dieťa umiestnené, vytvára kompletné zadržiavacie zariadenie.
	(3) Detské zadržiavacie zariadenie musí byť schválené podľa osobitných predpisov.5)

§ 4
Používanie bezpečnostných systémov 
vo vozidlách kategórie M1, N1, N2 a N3
	
	(1) Osoba sediaca na sedadle vozidla povinne vybavenom bezpečnostným pásom musí byť počas prepravy na pozemných komunikáciách  pripútaná. 

	(2) Dieťa s výškou menšou než 150 cm na sedadle vozidla povinne vybavenom bezpečnostným pásom musí byť pripútané zabudovaným alebo nezabudovaným detským zadržiavacím zariadením podľa § 3 odseku 2. 

	(3) Detské zadržiavacie zariadenie nesmie byť obrátené dozadu na sedadle, ktoré je chránené čelným airbagom, ak nebol airbag vyradený z činnosti alebo nebol automaticky deaktivovaný. Obrátenie dozadu je otočenie v smere opačnom ako je smer jazdy.

	(4) Na sedadle vozidla, ktoré nie je vybavené bezpečnostným systémom sa nesmú prepravovať deti do veku troch rokov.

	(5) Na prednom sedadle vozidla nesmie byť prepravované dieťa, ktoré nedovŕšilo vek 12 rokov a nedosahuje výšku aspoň 150 cm. 

§ 5
Používanie bezpečnostných systémov 
vo vozidlách kategórie M2, M3

	(1) Osoba vo veku tri a viac rokov sediaca na sedadle vozidla musí počas prepravy na pozemných komunikáciách  použiť bezpečnostný systém, ktorým je vozidlo vybavené.

	(2) Vo vozidle používanom na prepravu do škôl,, vo vnútroštátnej nepravidelnej doprave a medzinárodnej doprave nesmie byť počet prepravovaných osôb väčší ako je počet miest na sedenie uvedených v osvedčení o evidencii.6) To sa nevzťahuje na vozidlá, ktoré majú miesto špeciálne určené pre stojace osoby, a tento údaj je uvedený v osvedčení o evidencii. 

	(3) Vodič vozidla alebo sprievodca skupiny je povinný informovať osoby o potrebe používania bezpečnostných systémov počas prepravy v premávke na pozemných komunikáciách. Verbálna informácia môže byť doplnená použitím audiovizuálnych prostriedkov umiestnených vo vozidle. Každé miesto na sedenie musí byť označené viditeľne umiestneným piktogramom, ktorého vzor je uvedený v prílohe č. 1.

____________________
5)    Nariadenie vlády Slovenskej republiky č.../2006 Z. z. o technických požiadavkách na bezpečnostné pásy a zadržiavacie systémy motorových vozidiel. Vyhláška MZV SR č. 176/1960 Zb. o Dohode o prijatí jednotných podmienokpre homologizáciu ( overovanie zhodnosti) a o vzájomnom uznávaní homologizácie výstroja a súčastí motorových vozidiel. Oznámenie MZV SR č. 245/1996 Z. z. ( EHK č. 21) o uskutočnení notifikácie sukesie Slovenskej republiky do Dohody o prijatí jednotných podmienok pre homologizáciu (overovanie zhodnosti) a vzájomnom uznávaní homologozácie výstroja a súčastí motorových vozidiel.
6)     § 23 zákona č. 725/2004 Z. z.
§ 6
Osoba so zdravotným postihnutím

	(1) Osoba so zdravotným postihnutím, ktorej sa znemožňuje použitie bezpečnostných systémov vozidla počas prepravy na pozemných komunikáciách musí túto skutočnosť preukázať lekárskym osvedčením o oslobodení od použitia bezpečnostných systémov vozidla vydaným príslušným zdravotníckym zariadením.7)

 		(2) Lekárske osvedčenie podľa odseku 1 musí obsahovať čas platnosti osvedčenia, ktorý   nesmie byť dlhší ako 1 rok odo dňa vystavenia osvedčenia.

		(3) Lekárske osvedčenie o oslobodení od použitia bezpečnostných systémov vozidla vydané v inom členskom štáte je platné aj pri preprave na pozemných komunikáciách na území Slovenskej republiky. 

	(4)  Vzor a náležitosti lekárskeho osvedčenia sú uvedené v prílohe č. 2.

§ 7
Spoločné a prechodné ustanovenia

		(1) Vo vozidlách kategórie M1, M2, M3 a N1, N2, N3 musí osoba s telesnou výškou menšou ako 150 cm počas prepravy na pozemných komunikáciách použiť pre ňu určený osobitný bezpečnostný systém

		(2) Vo vozidlách kategórie M1 a N1, kde sú umiestnené dve detské zadržiavacie zariadenia na zadných sedadlách a nedostatok priestoru bráni umiestneniu tretieho detského zadržiavacieho zariadenia, môže byť dieťa vo veku tri a viac rokov a s telesnou výškou menšou ako 150 cm pripútané bezpečnostným pásom. 

           (3) Ak vozidlá kategórie M1 a N1 nie sú vybavené detským zadržiavacím zariadením alebo je týchto zariadení vo vozidle nedostatočný počet, môže byť dieťa vo veku tri a viac rokov pri preprave v obci pripútané na zadných sedadlách vozidla bezpečnostným pásom, ktorým je vozidlo vybavené.

	(4) Preprava dieťaťa na predných sedadlách za podmienok ustanovených v odseku 2 je zakázaná.

§ 8 
	
	Ustanovenia tohto nariadenia vlády platia aj pre vodičov a cestujúcich vo vozidlách používaných  na území Slovenskej republiky, ktoré sú registrované v treťom štáte. 

____________________
7) Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve a o zmene a doplnení niektorých zákonov v znení neskorších predpisov.
§ 9

Týmto nariadením vlády sa preberá právny akt Európskych spoločenstiev uvedený v prílohe č. 3.

§ 10
Účinnosť

	Toto nariadenie nadobúda účinnosť  9. mája 2006.